b'\n_START_ARTICLE_\nJos\xc3\xa9 Delaval\n_START_PARAGRAPH_\nJos\xc3\xa9 Delaval (27. o\xc5\xbeujka 1921.) je biv\xc5\xa1i belgijski hokeja\xc5\xa1 na travi._NEWLINE_Na hokeja\xc5\xa1kom turniru na Olimpijskim igrama 1948. u Londonu je igrao za Belgiju. Belgija je ispala u 1. krugu. Osvojila je 3. mjesto u skupini "C", sa dvije pobjede i dva poraza, pri \xc4\x8demu valja spomenuti da je tijesno izgubila od pobjednika skupine, Pakistana, sa 2:1. Belgija je dijelila 5. do 13. mjesto u zavr\xc5\xa1nom poredku. Odigrao je sva \xc4\x8detiri susreta za Belgiju._NEWLINE_Na hokeja\xc5\xa1kom turniru na Olimpijskim igrama 1952. u Helsinkiju je igrao za Belgiju. Belgija je ispala u \xc4\x8detvrtzavr\xc5\xa1nici. Ispala je od kasnijih bron\xc4\x8danih, Uj. Kraljevstva. U utje\xc5\xa1nom krugu, za poredak od 5. do 8. mjesta je izgubila od Poljske. Ukupno je odigrala \xc4\x8detiri utakmice, a na ljestvici je zauzela 9.-12. mjesto.'